ແມ່ຍິງອາ​ເມຣິກັນ ເຊື້ອສາຍຟິ​ລິບ​ປີນ ທີ່ຖືກຈັບເປັນໂຕປະກັນ ຖືກປ່ອຍແລ້ວ
ນາງ Lunsmann ໄດ້​ກັບ​ຄືນ​​ໄປ ​ຢາມບ້ານ​ເກີດ​ ທີ່​ເມືອງ Zamboanga ​ເວລາ​ຖືກ​ລັກຈັບຕົວໄປ​ ພ້ອມ​ກັບ​ລູກຊາຍ​​ແລະ​ຫຼານ​ຊາຍ ​ໃນ​ເດືອນກໍລະກົດ.
ພວກຈັບຕົວປະກັນໃນພາກໃຕ້ຂອງຟິລິບ ປີນ ໄດ້ປ່ອບຕົວປະກັນແມ່ຍິງທີ່ເປັນຊາວ ອາເມຣິກັນເຊື້ອສາຍຟິລິບປີນ ທີ່ຖືກຈັບໄປ ໃນເດືອນກໍລະກົດຜ່ານມານັ້ນ, ແຕ່ກໍຍັງ ກັກຕົວລູກຊາຍ ໄວ 14 ປີ ກັບຫຼານຊາຍ ຂອງລາວ ໄວ້ຢູ່ ເຈົ້າໜ້າທີ່ຟິລິບປີນກ່າວວ່າ ນາງ Gerfa Yeatts Lunsmann ໄດ້ຖືກປ່ອຍຕົວໃນ ວັນອາທິດວານນີ້ ທີ່ເກາະ Basilan ເຂດ ທີ່ໝັ້ນຂອງພວກກຸ່ມອິສລາມຫົວຮຸນແຮງ ອັນຮວມທັງກຸ່ມ abu Sayyaf ທີ່ມີການເຊື່ອມ ໂຍງກັບກຸ່ມກໍ່ການຮ້າຍ al-Qaida ນັ້ນ ຍັງບໍ່ທັນເປັນທີ່ຈະແຈ້ງເທື່ອວ່າ ໄດ້ມີການຈ່າຍຄ່າຕົວໃຫ້ແກ່ພວກຈັບຕົວປະກັນຫຼືບໍ່? ຜູ້ຊຶ່ງທາງການຍັງບໍ່ທັນບົ່ງຊີ້ວ່າ ແມ່ນພວກໃດແທ້, ແຕ່ເຈົ້າເມືອງ Zamboanga ທ່ານ Celso Lobbregat ໄດ້ກ່າວກັບພວກນັກຂ່າວວ່າ ໄດ້ມີການຕິດຕໍ່ກັນ ນາງ Lunsmann ທີ່ອາໄສຢູ່ໃນສະຫະລັດອະເມຣິກາ  ໄດ້ກັບຄືນໄປຢ້ຽມຢາມບ້ານເກີດ ທີ່ເມືອງ Zamboanga ໃນຂະນະທີ່ຖືກລັກຈັບຕົວໄປ ພ້ອມກັບລູກຊາຍແລະຫຼານຊາຍ ໃນວັນທີ 12 ເດືອນກໍລະກົດ ທາງສະຖານທູດສະຫະລັດທີ່ນະຄອນຫລວງມະນີລາ ໄດ້ສະແດງຄວາມຂອບໃຈຕໍ່ທາງພວກເຈົ້າໜ້າທີ່ຟິລິບປີນ ສໍາລັບການຊ່ອຍເຫລືອຂອງພວກເຂົາເຈົ້າ ໃນການເຮັດໃຫ້ມີການປ່ອຍໂຕນາງ Lunsmann ນັ້ນ